Na temelju članka 86. Zakona o proračunu („Narodne novine“, br. 87/08, 136/12 i 15/15) i članka 31. Statuta Općine Perušić („Županijski glasnik“ Ličko senjske županije, br. 7/13, 5/18, 7/20), Općinsko vijeće Općine Perušić na sjednici održanoj dana 13. studenog 2020. godine, donijelo je

**ODLUKU O KRATKOROČNOM ZADUŽENJU OPĆINE PERUŠIĆ**

Članak 1.

Odlukom o kratkoročnom zaduženju Općine Perušić odobrava se kratkoročno zaduženje Općine Perušić uzimanjem kratkoročnog kredita kod PRIVREDNE BANKE ZAGREB u iznosu od 1.500.000,00 kn.

Članak 2.

Općina Perušić zadužiti će se po sljedećim uvjetima:

Iznos kredita: 1.500.000,00 kn

Namjena: održavanje tekuće likvidnosti i realizacija investicijskih projekata

Način korištenja: isplata na transakcijski račun

Način korištenja: kredit će se koristiti temeljem zahtjeva klijenta, a prema mogućnostima Banke, s tim da kad se vrati iskorišteni iznos, isti se može ponovo koristiti do krajnjeg roka korištenja

Redovna kamatna stopa: 2,15 % godišnje, fiksna

Naknade: za obradu zahtjeva – 0,15% jednokratno, za odobrenje i korištenje – 0,35 % jednokratno, za rezervaciju sredstava – oslobađa se

Način vraćanja: kredit će se vraćati prema mogućnostima klijenta, a najkasnije na dan dospijeća kredita, s tim da kad se vrati iskorišteni iznos, isti se može ponovo koristiti do krajnjeg roka korištenja

Krajnji rok vraćanja: 31.10.2021. godine

Instrumenti osiguranja: Mjenice i Zadužnica, sukladno dogovoru Klijent – Banka

Članak 3.

Ovlašćuje se načelnik Općine Perušić da zaključi ugovor o kratkoročnom kreditu.

Članak 4.

Odluka stupa na snagu danom donošenja, a objaviti će se u „Županijskom glasniku“ Ličko senjske županije.

Predsjednik Općinskog vijeća

Milorad Vidmar

KLASA: 400-01/20-01/105

URBROJ: 2125-08-1-20-1